**Ігар Крывабок** (нар. 28 ліпеня 1978, Харкаў, Украіна) — былы ўкраінскі футбаліст, нападнік.

Клубная кар’ера
---------------

Гуляў за розныя ўкраінскія клубы ніжэйшых дывізіёнаў. У 2006 трапіў у склад гродзенскага «Нёмана», дзе стала выхадзіў у аснове. Пасля гуляў у беларускіх клубах, у студзені 2012 зноў апынуўся ў Гродна. 24 мая 2012 у матчы супраць мазырскай «Славіі» адзначыўся хет-трыкам.

### «Ліда»

У красавіку 2013 перайшоў у «Ліду». Стаў асноўным іграком лідскага клуба і хутка ўзначаліў спіс бамбардзіраў Першай лігі. У многім дзякуючы выдатным бамбардзірскім паказчыкам Крывабока «Ліда» хутка апынулася сярод лідараў Першай лігі.

### «Нафтан»

У ліпені 2013 вярнуўся ў Вышэйшую лігу, падпісаўшы кантракт з наваполацкім «Нафтанам». Стаў асноўным нападнікам навапалачан, у першым жа матчы (14 ліпеня 2013 супраць «Белшыны») адзначыўся дублем. 19 кастрычніка 2013 у матчы з «Белшынай» у сутыкненні з брамнікам бабруйчан Антонам Кавалеўскім прычыніў таму цяжкую траўму, за што быў дыскваліфікаваны на тры матчы.

Сезон 2014 распачаў асноўным нападнікам, але хутка быў выцеснены Вадзімам Дземідовічам і стаў толькі з’яўляцца на замену. 2 жніўня 2014 у матчы з брэсцкім «Дынама» выйшаў на замену на 68-й хвіліне і паспеў вызначыцца хет-трыкам (выніковы лік 7:0). Па заканчэнні сезону ў снежні 2014 пакінуў «Нафтан».

### Вяртанне ў «Нёман»

З лютага 2015 года трэніраваўся разам з «Нёманам». 16 сакавіка 2015 падпісаў з гродзенскім клубам кантракт.

На полі, аднак, Ігар з’яўляўся рэдка. Адзіны поўны матч правёў 17 чэрвеня, калі голам і галявой перадачай дапамог «Нёману» перамагчы «Нафтан». 7 ліпеня 2015 года па заканчэнні кантракта пакінуў гродзенскі клуб.

### Апошнія гады

Неўзабаве пасля зыходу з «Нёмана» Крывабок падпісаў кантракт з клубам Першай лігі «Смаргонь». У сакавіку 2016 года зноў апынуўся ў складзе «Ліды», пакінуў клуб у жніўні таго ж года і зноў стаў іграком «Смаргоні», аднак да канца сезону 2016 толькі двойчы выйшаў на замену ў канцы матчу. Па заканчэнні сезону 2016 пакінуў «Смаргонь» і завяршыў кар’еру.

Зноскі
------

1. ↑  Igor Krivobok // Transfermarkt — 2000. Праверана 9 кастрычніка 2017.<a href='https://wikidata.org/wiki/Track:Q2449070'></a>
2. ↑  Пратакол матча «Нёман» - «Славія-Мазыр»
3. ↑  Игорь КРИВОБОК заключил контракт с "Лидой"
4. ↑  Игорь Кривобок покинул "Лиду" и перешел в "Нафтан"
5. ↑  Валерий Стрипейкис: "На контрактах в "Нафтане" осталось десять футболистов. Остальные ждут моего звонка"
6. ↑  Сосновский близок к переходу в "Неман", Анюкевич вернулся в клуб, Кривобок на просмотре
7. ↑  Игорь Кривобок подписал контракт с "Неманом"
8. ↑  "Неман" не продлил контракт с Игорем Кривобоком
9. ↑  Кривобок и Гнедько перешли в «Сморгонь», 3 игрока находятся на просмотре
10. ↑  Игорь Кривобок подписал контракт с "Лидой"
11. ↑  Давлюд и Кривобок покидают «Лиду»
12. ↑  ФК "Сморгонь" пополнилась шестью футболистами(недаступная спасылка)
13. ↑  Новости ФК "Сморгонь". Архівавана 6 снежня 2016.

Спасылкі
--------

* Профіль на афіцыйным сайце «Нёмана» (руск.)

|  |  |
| --- | --- |
| ⚙️   Тэматычныя сайты | by.tribuna.com · FootballDatabase.eu · FootballFacts.ru · Soccerway · teams.by · Transfermarkt (ігрок) · worldfootball.net (ігрок) · Прэсбол · УАФ |